da da da da da da da de en en da da en sv cs uk es ms es es es en da sv da nb da fr da da da da da da da da da es ms es es es en da da da de sv da da en es ms es es es en da sv da da es ms es es es en da de da da es ms es es es en da sv da en es ms es es es en da sv da de sk de en en en en nl nl en da de de en nl en da de de en en en nl en en sv nl en en en en sv en en en en nl en en nl nl da nb da da da da da fr da da da de en da sv de en en en en nl nl sv en de fr nl nl sv fr en en en en de de fr en en nl en nl sv en da fr en en nl en sv sv en da fr nl en sv en da fr en nl sv en da da sv da da da et
Indsendt af JV juni 15, 2017
Alt under 80 er useriøst
Hvad var det EGENTLIG han sagde, Henrik Jørgensen?
Jeg har spurgt ham. Han kan ikke selv huske det. Han hedder Jan. Vi mødtes første gang i nullerne. På det tidspunkt var Jan løber, og jeg vidste med mig selv at jeg godt kunne følge trop, så vi talte sammen - bl.a. om løb. Og på et tidspunkt fortalte Jan mig så at han havde en ven, som kendte en der kendte en der kendte Henrik Jørgensen.
Henrik Jørgensen... Den eneste dansker nogensinde under 2.10 på en maraton. En tid han satte i London d. 21/4 1985, tre år senere vandt han løbet. Det var dansk langdistanceløbs guldalder og Henrik Jørgensen var kongen. Det lange hår. Den spinkle og dog stærke og seje krop. Pandebåndet og det faktum at han satte sig ned og sked under et løb, og fortsatte uanfægtet af at hele episoden blev fanget på TV og broadcastet til hele verden. "Når en mand skal, så skal han.". Det syntes at være hans udtryk i alt hvad han foretog sig og selvom jeg ikke var særlig gammel, da han løb først over målstregen i London i 1988, så fornemmede jeg alligevel ærefrygten i de voksnes øjne. Dette var det ypperligste resultat af den mest ihærdige og intense træning.
Henrik Jørgensen havde på et tidspunkt til Jan´s vens, vens, ven udtalt at "Alt under 80 (km/uge) var useriøst...". Jeg ved ikke hvorfor sætningen bed sig så godt fast. Måske fordi jeg godt kunne lide den klare definition af seriøst vs. useriøst. Ville man løbe seriøst, måtte man over 80km/uge. Sådan var det, når nu Henrik Jørgensen sagde det.
Tilfældet ville at jeg for nogle år tilbage deltog i en festlig begivenhed på Bornholm, hvor Henrik Jørgensen - der i dag er bosiddende på solskinsøen - var en af gæsterne. På et tidspunkt efter hovedmåltidet, er der en smule opbrud og jeg går hen for at tale med ham.
Jeg kan huske at jeg indledte samtalen: "Henrik Jørgensen... Der er to ting jeg gerne vil sige til dig.", Hvorpå han kiggede spørgende i forventning om en fortsættelse. " Det ene er, at jeg er din største fan... Og det andet er spørgsmålet om du virkelig er ophavsmand til udsagnet: "Alt under 80 om ugen er useriøst."? Han så lidt forundret ud - måske over at møde en fan her 30 år efter hans store bedrifter, men vi fik en god snak. bl.a. fortalte han, at han, da han slog den danske rekord i 1985, var en smule ærgerlig over at hans forberedelser i dagene op til ikke havde været helt optimale... Han var ganske sikker på at han under lidt bedre betingelser kunne have løbet endnu hurtigere. Det skal tilføjes at verdensrekorden på 2.08.05, var blevet slået dagen forinden i Rotterdam af portugisiske Carlos Lopez og altså nu hed 2.07.12, men Henrik Jørgensen har på det tidspunkt givetvis haft sit sigte på at slå en verdensrekord. Han fortalte også om hvordan træningen dengang hed 200-300km om ugen og at han kun sjældent og i forbindelse med konkurrencer var nede og løbe 160km/uge. Der var heller ikke tale om at der blev løbet langsomt på nogle af disse ture. Alt foregik ved ekstremt høj intensitet. Jeg undrede mig over hvordan de kunne holde til det, og ville samtidig ønske at jeg en dag tilfældigt ville komme cyklende på vej i samme retning som sådan en løber der drønede afsted på en 30km tur i tempo 3.10 (min/km).
Og nåeh ja. Så afviste han på det bestemteste, at det kunne have været ham, der var ophavsmand til sætningen: "Alt under 80 er useriøst."
Send indlæg med mail
Etiketter: 2017vejen Henrik Jørgensen løbetræning Talent
Indsendt af JV september 20, 2022
Copenhagen Half 2022 – All hail to te king!!!
Indsendt af JV maj 13, 2015
Døden indtræffer i baglåret – om frygt og kærlighed i løb
Indsendt af JV januar 27, 2014
Anmeldelse af Garmin Forerunner 620
Indsendt af JV september 20, 2021
Copenhagen Half 2021 #NoLimits
Hvis jeg kun måtte bookmarke en side - var det denne
Med Abdi på tur i "Det Plessenske Overdrev"
Jeg var blevet mester og havde slået rekorden
Alt under 80 er useriøst
22. dage (12. juni 2017)
Vis mere Vis mindre
Løbekronikkerne Løbe Træning Træningslog Marathon Københavns Marathon 2017vejen løbetræning RunnersUnited Running fundamentals
Løb Runners United Restitution Marathontest RunningKenya Kombistudie Legspeed Test Kvalitet Løbesko Nike Philladelphia Marathon Tanker Anmeldelse Evaluering løb Fortius Halvmarathon Krise Roskilde Festival Kaffekronikkerne Knæskader Kost Ngongtraining Præstationsfremmer Rødbede Berlin Marathon Copenhagen Half Etape Bornholm Kaisersport Lab Nørrebrogade Podcasts Råkost Skader Adidas Adizero Adios2 Arthur Lydiard Central Park Cph Half DM Halvmarathon DOMS Dyrehaven E-Løb Eremitageløbet Fotoblog Frontrunner Løbestilsanalyse Manhattan Opskrift Podcast Power Gel Præmie Qualisys Racesko Superkompensation Adios Adizero Asics Barkass Bjørn Borg Cloudsurfer Diadora Distanceløb DronningLouisesBro FNS Garmin Hillwork IAAF Lersøparkalle Løberap Løbeøvelser NBRO Runners Newton Oxycon Pro Mobile Pose-running Renato Canova Runners On Tour Ruten Sondre Moen SØAM Vejen2018 Væddeløb Westone fr210 fr620 overtræning